**Kúpna zmluva č.**

**Uzatvorená podľa § 409 a nasl. Obchodného zákonníka medzi:**

*Spoločnosť:*

*So sídlom:*

*Zastúpená:*

*IČO:*

*DIČ:*

*IČ DPH:*

*Bankové spojenie:*

*Číslo účtu:*

*Obchodný register:*

(ďalej len „***predávajúci***“)

A

*Spoločnosť:* **Agro-coop Klátova Nová Ves, a.s.**

*So sídlom:* Klátova Nová Ves 434, 95844 Klátova Nová Ves

*Zastúpená*: Ing. Anton Pecár – predseda predstavenstva

 Ing. Anna Peškovičová – člen predstavenstva

*IČO:* 36303267

*DIČ:* SK2020139484

*Obchodný register:* Obchodný register Okresného súdu Trenčín, oddiel: Sa, vložka č. 10494/R

*Číslo účtu:* SK17 0200 0000 0000 0141 4192

*Kontaktný telefón:* 0905 868662

*Email:* predseda@agro-coop.sk

(ďalej len „***kupujúci***“)

1. **Predmet zmluvy**
	1. Predmetom predaja je nasledujúci:

Predávajúci sa zaväzuje dodať kupujúcemu tovar:

* 1. Kupujúci sa zaväzuje zaplatiť za dodaný tovar kúpnu cenu podľa bodu II. Tejto zmluvy.
	2. Spolu s predmetom predaja bude odovzdaná prislúchajúca dokumentácia: preberací protokol, návod na obsluhu a katalóg náhradných dielov.
1. **Kúpna cena**
	1. Cena stroja je určená dohodou zmluvných strán v súlade so zákonom č. 18/1996 Z. z. o cenách pričom základom ceny je cena stanovená výrobcom.

Cena bez DPH:

DPH 20%:

Celková cena:

* 1. Kupujúci zaplatí kúpnu cenu bezhotovostným bankovým prevodom na účet predávajúceho na základe riadne vystavenej faktúry predávajúcim so splatnosťou do ...........
	2. Zmluvné strany sa dohodli, že ktorákoľvek časť kúpnej ceny sa považuje za zaplatenú, ak je najneskôr v deň jej splatnosti pripísaná na účet predávajúceho, resp. zložená v hotovosti do jeho pokladne.
	3. Zmluvné strany sa dohodli, že kupujúci je povinný zaplatiť predávajúcemu zálohu vo výške............., ktorá bude uhradená kupujúcim na bankový účet predávajúceho najneskôr do 15 dní odo dňa podpísania tejto zmluvy. V prípade odstúpenia od tejto zmluvy bude záloha vrátená kupujúcemu najneskôr do 21 dní odo dňa ukončenia platnosti tejto zmluvy.

Ak kupujúci neuhradí zálohu ani do 10 dní odo dňa dohodnutého vyššie, predávajúci je oprávnený odstúpiť od tejto zmluvy ako pri podstatnom porušení zmluvy.

1. **Doba plnenia**
	1. Doba plnenia je do 31.12.2024.
	2. Predmet zmluvy bude kupujúcemu dodaný podľa dodacích pokynov výrobcu. Termín doby plnenia je záväzný až po spätnom písomnom potvrdení výrobcom.
2. **Miesto a spôsob plnenia**
	1. Zmluvné strany sa dohodli, že predmet kúpy bude odovzdaný a prevzatý v sídle kupujúceho – Klátova Nová Ves 434, 958 44 Klátova Nová Ves do dňa 31.12.2024. Kupujúci berie na vedomie, že vyššie uvedený termín je predbežný a môže byť s ohľadom na kapacitné možnosti výrobcu zmenený. Táto zmena termínu musí byť kupujúcemu oznámená, inak sa predávajúci dostáva do omeškania.

Odovzdanie, oboznámenie sa s technickým stavom predmetu kúpy zabezpečí zodpovedný pracovník predávajúceho. O prevzatí predmetu kúpy sa spíše preberací protokol podpísaný poverenými zástupcami oboch zmluvných strán.

Kupujúci je povinný pri prevzatí predmetu kúpy vykonať jeho obhliadku s odbornou starostlivosťou a vady vozidla písomne oznámiť predávajúcemu bez zbytočného odkladu. V správe o vadách musí kupujúci vady opísať a uviesť, aký nárok z vád uplatňuje.

1. **Nebezpečenstvo škody na stroji a nadobudnutie vlastníckeho práva**
	1. Nebezpečenstvo škody na stroji prechádza na kupujúceho v čase, keď prevezme stroj od predávajúceho alebo inej poverenej osoby v mieste plnenia, alebo ak tak neurobí včas, v čase, keď mu predávajúci umožní nakladať so strojom a kupujúci poruší zmluvu tým, že stroj neprevezme.
	2. Zmluvné strany sa dohodli, že vlastnícke právo k predmetu kúpy prechádza na kupujúceho až po zaplatení kúpnej ceny. Kupujúci vyhlasuje, že si je vedomý skutočnosti, že do úplného zaplatenia kúpnej ceny nie je oprávnený previesť vlastnícke právo k predmetu kúpy na tretiu osobu, ani predmet kúpy zaťažiť právom inej osoby, ani dať do nájmu tretej osobe bez písomného súhlasu predávajúceho. V prípade nedodržania tohto ustanovenia kupujúcim alebo jeho zamestnancom, je povinný predávajúcemu nahradiť z toho vzniknutú škodu a rovnako by také jednanie mohlo byť kvalifikované ako trestno-právne.
2. **Zodpovednosť za vady a záruka za akosť**
	1. Kupujúci je povinný vady tovaru písomne oznámiť predávajúcemu bez zbytočného odkladu. V správe predávajúcemu o vadách musí kupujúci vady opísať, prípadne uviesť ako sa vady prejavujú a aký nárok z vád uplatňuje.
	2. Predávajúci poskytuje na tovar záruku na akosť dodaného tovaru v trvaní 12 mesiacov odo dňa podpísania preberacieho protokolu v rozsahu a za podmienok stanovených výrobcom stroja.
	3. Pri pravidelnej údržbe si zákazník hradí dopravu, servisnú prácu a použitý materiál. Počas plynutia záruky je zákazník povinný vykonávať záručnú ale aj pravidelnú údržbu výlučne v servisnej sieti predávajúceho. V prípade nedodržania podmienok záruka zaniká.
	4. Pre uznanie nároku z titulu poskytnutej záruky je rozhodujúce potvrdenie výrobcu o uznaní záruky.
	5. Predávajúci nezodpovedá za vady spôsobené vonkajšími udalosťami, ktoré nespôsobil predávajúci. Záruka na akosť sa nevzťahuje na zhoršenie vlastností tovaru alebo jeho poškodenie spôsobené neodborným zaobchádzaním s tovarom, zásahom do tovaru bez súčinnosti predávajúceho alebo nedodržiavanie pokynov na užívanie a starostlivosť o tovar uvedených v dokladoch, ktoré predávajúci odovzdal kupujúcemu. Zo záruky sú vylúčené opotrebiteľné časti tovaru.
	6. Záručný a pozáručný servis bude vykonávaný len pod podmienkou riadneho plnenia platobných podmienok stanovených v kúpnej zmluve. Kupujúci je povinný znášať obmedzenia nevyhnutne spojené s vykonávaním bežného záručného servisu.
	7. Ustanovenia § 430 tretia veta zákona č. 513/1991 Zb., obchodného zákonníka sa neuplatní. Zmluvné strany sa výslovne dohodli, že záručná doba plyne aj počas doby, po ktorú kupujúci nemôže užívať tovar pre jeho vady, za ktoré zodpovedá kupujúci.
3. **Zmluvné pokuty**
	1. Kupujúci sa zaväzuje, že ak bezdôvodne odmietne objednané plnenie, uhradí predávajúcemu zmluvnú pokutu vo výške 10% z kúpnej ceny v EUR z kúpnej ceny neodobratého predmetu kúpnej zmluvy.
	2. Zmluvné strany sa dohodli, že v prípade oneskorenej platby kupujúci hradí predávajúcemu úrok z omeškania vo výške 0,05% z dlžnej sumy za každý aj začatý deň omeškania.
	3. V prípade omeškania so zaplatením kúpnej ceny dlhšieho ako 30 dní po uplynutí lehoty splatnosti je predávajúci oprávnený od tejto zmluvy odstúpiť a požadovať od kupujúceho zaplatenie zmluvnej pokuty vo výške 10% z kúpnej ceny v EUR.
	4. Na povinnosť zaplatiť zmluvnú pokutu nemá vplyv skutočnosť, že porušenie povinnosti nebolo zavinené kupujúcim. Zmluvná strana je oprávnená (okrem zmluvnej pokuty) požadovať v plnej výške náhradu škody spôsobenej porušením povinností, na ktorú sa vzťahuje zmluvná pokuta.
	5. V prípade nedodržania termínu plnenia dodávky predmetu zmluvy, je kupujúci oprávnený požadovať od predávajúceho zaplatenie zmluvnej pokuty vo výške 0,05 % za každý deň omeškania.
4. **Záverečné ustanovenia**
	1. Všetky písomnosti podľa tejto zmluvy sa zasielajú na adresy uvedené v záhlaví tejto zmluvy.
	2. V pochybnostiach sa má za to, že zásielka je doručená do piatich dní od jej preukázateľného odovzdania k poštovej preprave.
	3. Túto zmluvu je možné zmeniť, alebo zrušiť len obojstranným písomným prejavom oboch zmluvných strán, formou dodatku k tejto zmluve.
	4. Zmluva nadobúda platnosť a účinnosť dňom podpisu oboch zmluvných strán.
	5. Zmluva je vyhotovená v 2 vyhotoveniach, z ktorých kupujúci aj predávajúci obdržia každý po 1 vyhotovení.
	6. Zmluvné strany súhlasia, aby oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere v súvislosti s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou.

V Klátovej Novej Vsi dňa . .2024 V ............................... dňa..................

............................................................................. .............................................................

Ing. Anton Pecár

Predseda predstavenstva, Agro-coop Klátova Nová Ves, a.s.

..................................................................................

Ing. Anna Peškovičová

Člen predstavenstva, Agro-coop Klátova Nová Ves, a.s.